Helle Thorningová-Schmidtová

Helle Thorningová-Schmidtová (*14. december 1966, Rødovre, Dánsko) je dánska sociálnodemokratická politička.

Je absolventkou Københavns Universitet a College of Europe v odbore politológia.

V rokoch 1999 až 2004 bola členkou Európskeho parlamentu (v Strane európskych socialistov) a od roku 2005 členkou dánskeho parlamentu. 12. apríla 2005 bola zvolená za predsedníčku sociálnodemokratickej strany.

Po víťazstve v parlamentných voľbách 15. septembra 2011 sa 3. októbra 2011 stala ako prvá žena predsedom dánskej vlády. Vo funkcii nahradila Larsa Rasmussena. Z funkcie odstúpila 28. júna 2015.

Referencie

Iné projekty

Zdroj 

Dánski politici
Predsedovia vlády Dánska
Premiérky
Poslanci Európskeho parlamentu (1999 – 2004)
Absolventi Københavns Universitet